open-index/open-wikipedia-markdown huggingface dataset:
లక్ష్మీరాజ్యం

[right|150px|thumb|[సంసారం (1950 సినిమా)|సంసారం సినిమాలో లక్ష్మీరాజ్యం (రూపవాణి పత్రిక ముఖచిత్రం)]]
thumb|right|150px|ప్రభాకర్ ప్రొడక్షన్స్ చిత్రం "మంగళసూత్రం" (1948)లో లక్ష్మీరాజ్యం
**[[సి.లక్ష్మీరాజ్యం]]** (1922 - 1987) తెలుగు సినిమా, రంగస్థల నటి, నిర్మాత. 1922లో విజయవాడలో జన్మించిన లక్ష్మీరాజ్యం 1935లో విడుదలైన శ్రీకృష్ణ లీలలు సినిమాలో బాలనటిగా నటించింది. లక్ష్మీరాజ్యం మొత్తం 35 సినిమాలలో నటించింది. రెండు చిత్రాలలో ఎన్టీ రామారావు సరసన హీరోయిన్‌గా నటించింది. ఈమె 1941లో తెనాలికి చెందిన రెవెన్యూ శాఖా ఉద్యోగి కె.శ్రీధరరావును వివాహమాడినది.
**సి.లక్ష్మీరాజ్యం** కర్నూలు జిల్లాలోని అవుకు  గ్రామంలో, 1922లో జన్మించారు.

చిన్నతనంలో తన చిన్నాన్న నరసింహం దగ్గర సంగీతం నేర్చుకున్నారు. యుక్తవయసులో హరికథలు చెప్పాలనే మక్కువతో సాలూరు రాజేశ్వరరావు వద్ద హరికథలు చెప్పడం నేర్చుకున్నారు. ఈమెకు హరికథా కళాకారిణి కావాలన్న లక్ష్యం ఉండేది. మేనమామ వెంకటరామయ్యతో పాటు పువ్వుల సూరిబాబు నాటక సమాజంలో చేరి స్త్రీ పాత్రలు ఉత్తమంగా పోషించారు. తరువాత పులిపాటి వెంకటేశ్వర్లు, పువ్వుల రామతిలకం వారి సమాజంలో ప్రవేశించి కొన్ని పాత్రలు ధరించారు. ఈమె తులాభారంలో నళిని, చింతామణిలో చిత్ర మొదలగు పాత్రలు ఎంతో చలాకీగా పోషించేవారు.

వీరు 1951లో రాజ్యం పిక్చర్స్ అను సినిమా నిర్మాణ సంస్థను ప్రారంభించి నందమూరి తారక రామారావుతో అనేక సినిమాలు తీశారు. వాటిలో ప్రముఖమైనది 1963లో విడుదలైన నర్తనశాల. ఈ సినిమా జకర్తాలో జరిగిన మూడవ ఆఫ్రో ఆసియన్ చిత్రోత్సవములో రెండు బహుమతులు గెలుచుకున్నది. ఈ చిత్రప్రదర్శనకు గాను లక్ష్మీరాజ్యం ఇతర సినిమా బృందముతో జకర్తా వెళ్ళినది. లక్ష్మీరాజ్యం నిర్మించిన ఇతర చిత్రాలలో హరిశ్చంద్ర, శ్రీకృష్ణ లీలలు, శకుంతల, దాసి, రంగేళి రాజా, మగాడు ఉన్నాయి. రాజ్యం పిక్చర్స్ సంస్థ నిర్మించిన మొత్తం 11 సినిమాలలోను 5 సినిమాలలో ఎన్.టి.ఆర్. హీరోగా నటించాడు.

ఈమె భర్త శ్రీధరరావు 2006 జూలై 29 రాత్రిన మద్రాసులోని తమ స్వగృహములో మరణించాడు.

## చిత్ర సమాహారం
;నటిగా
* నర్తనశాల (1963)
* శ్రీకృష్ణ లీలలు (1959)
* సామ్రాట్ విక్రమార్క (1968)
* హరిశ్చంద్ర
* రాజు-పేద (1954)
* దాసి (1952)
* ఆకాశరాజు (1951)
* అగ్నిపరీక్ష (1951) - సుశీల
* పరమానందయ్య శిష్యుల కథ - లీలావతి
* సంసారం (1950) - మంజుల
* ద్రోహి (1948) - సీత
* నారద నారది (1946)
* త్యాగయ్య (1946)
* ఇది మా కథ (1946)
* పంతులమ్మ (1943)
* ఇల్లాలు (1940)
* అమ్మ (1939)
* శ్రీకృష్ణ లీలలు (1935)
* కృష్ణ తులాభారం (1935)

## మూలాలు

*జస్ట్ టాలీవుడ్లో లక్ష్మీరాజ్యం గురించి
* ఒక దినపత్రికలో వినాయకరావు వ్యాసం

## బయటి లింకులు
*

వర్గం:1922 జననాలు
వర్గం:1987 మరణాలు
వర్గం:తెలుగు సినిమా నటీమణులు
వర్గం:తెలుగు సినిమా గాయకులు
వర్గం:తెలుగు సినిమా నిర్మాతలు
వర్గం:మహిళా గాయకులు
వర్గం:భారతీయ మహిళా గాయకులు
వర్గం:కర్నూలు జిల్లా రంగస్థల నటీమణులు
వర్గం:కర్నూలు జిల్లా సినిమా నటీమణులు
వర్గం:కర్నూలు జిల్లా సినిమా నిర్మాతలు
సత్యవతి

ఈ పేరుతో చాలా వ్యాసాలు ఉన్నాయి. సరైన వ్యాసము గురించి క్రింది లింకులలో ఏదో ఒక లింకు పట్టుకోండి
*సత్యవతి (మహాభారతం) - వ్యాసుడి తల్లి శంతనుడు భార్య 
*సత్యవతి (ఋచీకుడి భార్య) - జమదగ్ని తల్లి, ఋచీకుడి భార్య, విశ్వామిత్రుడు అత్తగారు

## స్త్రీలింగ పేరు
*కాండ్రేగుల వెంకట సత్యవతి

వర్గం:స్త్రీలింగ పేర్లు
సముద్రం (సినిమా)

**సముద్రం** కృష్ణవంశీ దర్శకత్వంలో 1999 లో విడుదలైన సినిమా. జగపతి బాబు, సాక్షి శివానంద్, తనికెళ్ళ భరణి, రవితేజ, శ్రీహరి, శివాజీ రాజా తదితరులు ముఖ్య పాత్రలు పోషించారు. ఈ సినిమాలో ప్రతినాయకుడిగా నటించిన తనికెళ్ళ భరణిగా ఉత్తమ ప్రతినాయకుడిగా నంది అవార్డు లభించింది.

## తారాగణం
* సాగర్ గా జగపతి బాబు
* రాజ్యలక్ష్మిగా సాక్షి శివానంద్
* చేపల నానిగా రవితేజ
* చేపల కృష్ణగా తనికెళ్ళ భరణి
* సీ.ఐ శ్రీహరిగా శ్రీహరి
* కానిస్టేబుల్ నూకరాజుగా ప్రకాష్ రాజ్
* ఎస్.ఐ కృష్ణంరాజుగా శివాజీ రాజా
* చంటి గా ప్రత్యూష
*రాజబాబు

## పురస్కారాలు
* నంది పురస్కారాలు
** నంది ఉత్తమ ఆడియోగ్రాఫర్స్: పి. మధుసూధన్ రెడ్డి

## మూలాలు

వర్గం:సాక్షి శివానంద్ నటించిన సినిమాలు
కురు వంశం

thumb|కొవ్వూరు గోదావరి గట్టు మీద విశ్వామిత్రుడి విగ్రహం
విశ్వామిత్రుడు మేనక సంభోగం వల్ల జన్మించిన శకుంతల కణ్వ మహర్షి ఆశ్రమములో పెరుగుచుండగా ఒకరోజు ఆ మార్గములో అప్పటి రాజు దుష్యంతుడు వెళ్తుండగా, దుష్యంతుడు శకుంతలని చూసి ఆకర్షితుడై ఆమెని గాంధర్వ వివాహం చేసుకొని ఆమెను రాజ్యానికి వెళ్ళి రాజ్యసంస్కారలతో ఆహ్వానిస్తానని చెప్పి వెళ్ళిపోతాడు. ఇంతలో శకుంతల భరతుడిని ప్రసవిస్తుంది. కణ్వ మహర్షి దివ్య దృష్టితో జరిగింది గ్రహించి శకుంతలని దుష్యంతుడి రాజ్యానికి పంపుతాడు. మొదట శకుంతల తన భార్య కాదు భరతుడు తన కుమారుడు కాదు అని అన్న దుష్యంతుడు, ఆకాశవాణి పలుకులతో జరిగిన వృత్తాంతం గుర్తు తెచ్చుకొని భరతుడిని కుమారుడిగా అంగీకరిస్తాడు.

## భరతుడి తరువాత వంశం
భరతుడి కుమారుడు **భుమన్యుడు**, భుమన్యుడి కుమారుడు **సుహోత్రుడు**, సుహోత్రుడి కుమారుడు **హస్తి**, హస్తి పేరు తోనే ఉన్నదే అప్పటి కురురాజుల రాజధాని, ఇప్పటి ఢిల్లీ నగరమైన హస్తినాపురం. హస్తి కుమారుడు **వికంఠను**డు, వికంఠనుడి కుమారుడు **అజమేఢుడు**. అజమేఢుడికి 124 కుమారులు. అజమేఢుడి కుమారులలో ఒకడైన **సంవరణుడికి** సూర్యుని కుమార్తె అయిన తపతికి వివాహం జరిగింది. వారి కుమారుడు **కురు**. కురు పేరు తోనే కురువంశం వృద్ధి చెందింది. కురు కుమారుడు విదూరధుడు. విదూరధుడి కుమారుడు **అనశ్వుడు**. అనశ్వడి కుమారుడు **పరిక్షిత్తు**, పరిక్షిత్తు కుమారుడు **భీమసేనుడు**. భీమసేనుడు కొడుకు **ప్రదీపుడు**. ప్రదీపుడి కుమారుడు శంతనుడు
## శంతనుడి తరువాతి వంశం
శంతనుడి భార్య గంగ. శంతనుడికి గంగ వలన కలిగిన వాడు భీష్ముడు. శంతనుడికి, సత్యవతికి జన్మించినవారు చిత్రాంగదుడు, విచిత్రవీరుడు. వీరికి దేవరన్యాయం ప్రకారం వ్యాసుని వల్ల జన్మించిన వారు ధృతరాష్ట్ర, పాండు రాజులు జన్మించారు. ధృతరాష్ట్ర కుమారులు కౌరవులు, పాండురాజు కుమారులు పాండవులు . కురుక్షేత్ర యుద్ధంలో కౌరవులు, ఉపపాండవులు అంతమొందగా ఉత్తర గర్భంలో అభిమన్యుడి వలన భ్రూణంగా ఉన్న పరిక్షిత్తుని రక్షించాడు శ్రీకృష్ణుడు. పరిక్షిత్తు కుమారుడు జనమేజయుడు.

## కురు వంశ వృక్షం

వర్గం:మహాభారతం
శంఖవరప్పాడు

**శంఖవరప్పాడు**, ప్రకాశం జిల్లా, అద్దంకి మండలానికి చెందిన రెవెన్యూయేతర గ్రామం.

## విద్యా సౌకర్యాలు
### జిల్లా పరిషత్తు ఉన్నత పాఠశాల
ఈ గ్రామానికి చెందిన ప్రవాసాంధ్రులు, ఈ పాఠశాలలో, ప్రతి సంవత్సరం, 10వ తరగతిలో అత్యధిక మార్కులు సాధించిన తొలి ముగ్గురు విద్యార్థులకు, స్వాతంత్ర్య దినోత్సవం సందర్భంగా, ప్రోత్సాహక నగదు బహుమతులు అందించుచున్నారు.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో, బట్టు నాగమణి సర్పంచిగా ఎన్నికైంది. ఉపసర్పంచిగా పాగల లేయమ్మ ఎన్నికైంది

## దర్శనీయ ప్రదేశాలు/దేవాలయాలు
### శ్రీ కోదండరామస్వామివారి ఆలయం
ఈ గ్రామంలోని ఎస్.సి.కాలనీలో నూతనంగా నిర్మించిన ఈ ఆలయంలో శ్రీ సీతా, రామ, లక్ష్మణ, ఆంజనేయస్వామివారల విగ్రహ పునఃప్రతిష్ఠా మహోత్సవం, 2017, ఆగస్టు-9వతేదీ బుధవారంనాడు వైభవంగా నిర్వహించారు. ఈ కార్యక్రమంలో భాగంగా, 33 అడుగుల ఎత్తయిన ఏకరాతి ధ్వజస్తంభ ప్రతిష్ఠ, క్రేన్ సహాయంతో ప్రతిష్ఠించారు. ఇంతేగాక జీవధ్వజ, కీర్తిధ్వజ, శిఖర ప్రతిష్ఠను గూడా నిర్వహించారు.
## మూలాలు
భీమసేనుడు

**భీముడు** పాండవ ద్వితీయుడు. మహాభారత ఇతిహాసములో వాయుదేవుడి అంశ. పాండురాజు సంతానం. కుంతికి వాయుదేవునికి కలిగిన సంతానం.  
## బాల్యం
భీముడు వాయుదేవుని అంశమున జన్మించిన కారణంగా పుట్టుకతోనే అమితబలశాలి. పుట్టిన పదవ రోజున భీముడు తల్లి చంక నుంచి జారి ఒక రాతి మీద పడినాడు. భీముని తాకిడికి ఆ రాయి చూర్ణం అయినది. దుర్యోధనుడు నీటిలో పడవేసి చంపడానికి ప్రయత్నిస్తే నాగలోకానికి చేరి వెయ్యి ఏనుగుల బలం వచ్చే ఆశీర్వాదంతో బయటకు వచ్చాడు.

భుజ బలంలోనూ, గదా యుధ్ధంలోనూ కౌరవ పాండవులలో సాటిలేని వీరునిగా పేరొందిన వీరుడు. మగధరాజైన జరాసంధుని మల్ల యుద్ధంలో నిర్జించిన జట్టి. ఏకచక్రపురాన్ని పట్టి పీడిస్తున్న బకాసురున్నీ, అతని సోదరుడు కిమ్మీరున్నీ వధించిన మేటి. హిడింబాసురుణ్ణి వధించి, తనని వరించిన ఆతని సోదరి  హిడింబి అను రాక్షస వనితను కుంతీ ధర్మరాజాదుల అనుమతితో వివాహమాడినాడు. వారిరువురికీ కలిగిన సంతానమే మహాభారత యుద్దమందు తన మాయాజాలముతో వీరంగము చేసి ప్రసిద్దుడైన ఘటోత్కచుడు.

కురుక్షేత్ర సంగ్రామంలో ఆరు అక్షౌహిణుల మేర శత్రుసైన్యాన్ని నిర్జించినాడు. ధుర్యోధన దుశ్శాసనాది కౌరవులు నూర్గురినీ భీమసేనుడే వధించాడు.

## మూలాలు


వర్గం:మహాభారతం
వర్గం:పాండవులు
ధర్మరాజు

**ధర్మరాజు** మహాభారత ఇతిహాసంలో ఒక ప్రధాన పాత్ర. పాండు రాజు సంతానమైన పాండవులలో పెద్దవాడు. కుంతికి యమధర్మరాజు అంశతో జన్మించాడు. 

పాండురాజు మరణానంతరం పాండవులను భీష్ముడు, ధృతరాష్ట్రుడు తండ్రిలేని లోటు కనిపించకుండా పెంచారు. ఉత్తమ గురువులైన కృపాచార్యుడు, ద్రోణాచార్యుడు వీరికి సకల విద్యలను నేర్పించారు. కౌరవ పాండవులందరిలోనూ ధర్మరాజు అన్నివిధాలా అగ్రగణ్యుడై, తండ్రిని మించిన తనయుడిగా ప్రశంసలను పొందాడు. ఈ యోగ్యతను గమనించిన ధృతరాష్ట్రుడు ధర్మరాజును యువరాజు పదవిలో నియమించాడు.

విద్యాభ్యాసం పూర్తయిన తరువాత ధృతరాష్ట్రుడు తన తమ్ముని భాగమైన అర్థరాజ్యాన్ని పాండవులకు పంచి ఇచ్చాడు. ఆ రాజ్యానికి మొదట ఖాండవ ప్రస్థం ముఖ్య పట్టణంగా ఉండేది. శ్రీకృష్ణుని కోరిక మేరకు ఇంద్రుడు పంపిన విశ్వకర్మ ఇంద్రప్రస్థం అనే నూతన రాజధానిని ధర్మరాజుకు నిర్మించి యిచ్చాడు.

తండ్రి పాండురాజును స్వర్గానికి పంపే ఉద్దేశంతో ధర్మరాజు రాజసూయ యాగం దిగ్విజయంగా నిర్వహించాడు. యాగ సభలో శ్రీకృష్ణునికి అగ్ర తాంబూలం ఇఛ్ఛి పూజించాడు. ఆ సందర్భంగా తనను అవమానించిన చేది రాజైన శిశుపాలుని శిరస్సును శ్రీకృష్ణుడు సుదర్శన చక్రంతో ఖండించాడు. మయసభ విశేషాలను తిలకించడానికై విడిదిచేసిన దుర్యోధనుడు అవమానానికి గురయ్యాడు.

అసూయతో దుర్యోధనుడు చేసిన దురాలోచన ఫలితంగా మాయాజూదంలో నేర్పరియైన శకుని చేతిలో ధర్మరాజు తన సర్వస్వాన్నీ, సోదరులనూ, చివరికు ద్రౌపదినీ ఒడ్డి ఓడిపోతాడు. దుశ్శాసనుడు పాంచాలిని జుట్టుపట్టి బలవంతంగా సభలోకి ఈడ్చుకొని వచ్చాడు. ద్రౌపదిని వివస్త్రను చయ్యవలసినదిగా దుర్యోధనుడు తమ్ముని అజ్ఞాపించాడు. శ్రీకృష్ణుడు ద్రౌపదికి అక్షయమైన వస్త్రాలను అనుగ్రహిమ్చి ఆమె మానాన్ని రక్షించాడు. ధృతరాష్ట్రుడు తన కుమారుడి తప్పును గ్రహించి, వెంటనే ద్రౌపది కోరిక మేరకు పాండవులను దాస్య విముక్తుల్ని కావించి, వాళ్ళ రాజ్యం తిరిగి ఇచ్చివేశాడు. 

మరల దుర్యోధనుడు రెండవసారి జూదమాడడానికి ధర్మరాజుని హస్తినాపురికి పిలిచాడు. ఓడినవాళ్ళు నారచీరలు ధరించి పన్నెండేళ్ళు అరణ్యవాసం, ఒకయేడు అజ్ఞాతవాసం చెయ్యాలి అనేది పందెం. అజ్ఞాతవాస సమయంలో గనక గుర్తింపబడితే, ఆనాటి నుంచి మళ్ళీ పన్నెండేళ్ళు అరణ్యవాసం ప్రారంభించాలి. నియమానికి అంగీకరించిన ధర్మరాజు శకుని చేతిలో మళ్ళీ ఓడిపోయాడు. ధర్మరాజుకు అపకారం చేసిన కౌరవుల పాలనలో వుండడానికి ఇష్టంలేక ఎందరో పౌరులు తమ తమ కుటుంబాలతో పాండవుల వెంట అరణ్యాలకు తరలివచ్చారు. పెద్దల ఉపదేశానుసారం ధర్మరాజు సూర్యుణ్ణి ఆరాధించి అక్షయపాత్రను వరంగా పొందాడు. దాని ప్రభావం వల్ల అతడు వెంటవచ్చిన యావన్మందినీ పోషిస్తూ, అరణ్యంలో కూడా మహారాజులాగా ప్రకాశిస్తూ ఉన్నాడు.

అరణ్యవాసంలో ఉండగా ఒకనాడు వేటకువెళ్ళిన భీముని కొండచిలువ చుట్టేసి భక్షించబోయింది. ధర్మరాజు తమ్ముని వెదుకుతూ అక్కడకు వెళ్ళి ఆ మహాసర్పం అడిగిన ప్రశ్నలకు ధర్మబలంతో తగిన సమాధానాలిచ్చి, తమ్మున్ని విడిపించుకొని వచ్చాడు. ఆ పాము శాపం తొలగి నహుషుడు అనే మహారాజయ్యాడు.

ధర్మరాజు మరొక వివాహం దేవిక అనే రాజకుమారి tho అయింది వారిద్దరికి పుట్టిన వాడు యుడేయుడు

## [[మూల వచనం|మూలాreeejfuef3r3if3if3f23v2rg2g2gwhrwhvwivuwviwviuwf]]
*ధర్మరాజు: డా.కె.జె.కృష్ణమూర్తి, తిరుమల తిరుపతి దేవస్థానములు, తిరుపతి, 1990, 1999.
 

వర్గం:పాండవులు
సహదేవుడు

**సహదేవుడు** మహాభారత ఇతిహాసములొ పాండవులలో ఐదవవాడు. అశ్వనీదేవతల అంశ. పాండు రాజు శాపవశాన భార్యలతో సంయోగించడానికి నిరోధింపబడినందున అతని కోరికపై, కుంతి తెలిపిన మంత్రాన్ని అనుష్టించి మాద్రి అశ్వనీదేవతలచే నకుల సహదేవులను కన్నది.

పాండవులు ఐదుగురూ ద్రౌపదిని పెండ్లాడారు. వారికి కలిగిన సంతానం ఉపపాండవులలో శ్రుతసేనుడు ద్రౌపది, సహదేవుల సంతానం. ఈ బిడ్డ కృత్తిక నక్షత్ర లగ్నంలో జన్మించాడు. (Ref: Mbh 1. 223). సహదేవుడు మద్ర రాజు ద్యుతిమతి కుమార్తె అయిన "విజయ"ను కూడా స్వయంవరంలో పెండ్లాడాడు. వారికి కలిగిన పుత్రుడు సుహోత్రుడు. (MBh.1.95). సుహోత్రుడు మగధ రాజు జరాసంధుని కుమార్తెను పెండ్లాడాడు. (జరాసంధుని కొడుకు పేరు కూడా సహదేవుడే)

ద్రోణాచార్యుని విద్యాశిక్షణలో సహదేవుడు ఖడ్గయుద్ధంలో ప్రవీణుడయ్యాడు. అజ్ఞాతవాస సమయంలో సహదేవుడు "తంత్రీపాలుడు" అనే పేరుతో విరాటరాజు కొలువులో గోపాలకునిగా చేరాడు. ఆ సమయంలో తమను వంచించిన శకునిని హతం చేస్తానని సహదేవుడు ప్రతిజ్ఞ చేశాడు. కురుక్షేత్ర యుద్ధంలో 17వ రోజు యుద్ధంలో ఈ ప్రతిజ్ఞ వెరవేర్చుకొన్నాడు. 

యుధిష్ఠిరుడు రాజయినాక దక్షిణదేశ దండయాత్రకు సహదేవుని పంపాడు. రాజసూయానికి ముందు జరిగిన ఈ దండయాత్రలో కేరళ, మహిష్మతి, శూరసేన, మత్స్య, అవంతి, దక్షిణ కోసల, కిష్కింధ రాజ్యాలను సహదేవుడు జయంచాడు. సహదేవుడు బృహస్పతి వలె గొప్ప వివేకము కలవాడని, రాబోవు ఘటనలను ముందుగానే ఊహింపగలడని, కాని శాపవశాన భవిష్యత్తును ముందుగా చెప్పలేదని ప్రతీతి.

వర్గం:పాండవులు
మాల్వేసి

మాల్వేసి (Malvaceae) కుటుంబంలో సుమారు 82 ప్రజాతులు, 1500 జాతులు ఉన్నాయి. ఇవి ప్రపంచవ్యాప్తంగా విస్తరించి ఉన్నాయి.

## కుటుంబ లక్షణాలు
* ఈ మొక్కలు అధికంగా గుల్మాలు లేదా పొదలు. కొన్ని వృక్షాలు. శాకీయ భాగాలమీద నక్షత్రాకారపు కేశాలుంటాయి. కణజాలాల్లో జిగురు కుహరాలు ఉంటాయి.
* తల్లివేరు వ్యవస్థ.
* కాండం సాధారణంగా నిటారుగా ఉండే వాయుగతం. కొన్ని ప్రజాతుల్లో కాండం ఉద్వక్రంగా సాగిలబడి మృదువుగా గాని, దృఢంగా గాని ఉంటుంది. శాఖాయుతం, వర్తులాకారం.
* పత్రం ప్రకాండ సంబంధం, ఏకాంతర పత్రవిన్యాసం, పుచ్ఛసహితం, వృంతసహితం, పృష్ఠోదరం. సాధారణంగా సరళపత్రాలు (హైబిస్కస్) లేదా హస్తాకారంగా చీలి ఉంటాయి లేదా బహుదళ హస్తాకార సంయుక్త పత్రాలు. జాలాకార ఈనెల వ్యాపనం.
* పుష్పవిన్యాసం: ఏకాంతపుష్పం, గ్రీవస్థం (హైబిస్కస్) లేదా శిఖరస్థం (గాసిపియమ్) అరుదుగా సామాన్య అనిశ్చితం.
* పుష్పాలు: సాధారణంగా పెద్దవిగా ఆకర్షణీయంగా ఉంటాయి. వృంతసహితం, పుచ్ఛసహితం. లఘుపుచ్ఛాలు 3-10 వరకు ఉంది రక్షకపత్రవళి వెలుపల ఒక వలయంగా ఏర్పడతాయి. దీనిని పుటదళోపరిచక్రపుచ్ఛావళి (Epicalyx) అంటారు.
* రక్షకపత్రవళి - 5, సంయుక్తం, కవాటయుత పుష్పరచన.
* ఆకర్షణపత్రవళి - 5, అసంయుక్తం, మెలితిరిగిన పుష్పరచన. ఇవి కేసరదండాల కలయికవల్ల ఏర్పడ్డ నాళంతో పీఠభాగంలో సంయుక్తంగా ఉంటాయి.
* కేసరావళి అసంఖ్యాకం, మకుటాదళోపరిస్థితం, అనిశ్చితం, ఏకబంధకం (హైబిస్కస్), కేసరదండాలు సంయుక్తమై కీలం చుట్టూ కేసరనాళం ఏర్పడుతుంది.

## ఆర్థిక ప్రాముఖ్యత
* హైబిస్కస్ వంటి మొక్కలను అలంకరణ కోసం పెంచుతారు.
* వివిధ గాసిపియమ్, బొంబాక్స్ జాతులనుంచి లభించే పత్తి బట్టలు, పరుపులు తయారీలో ఉపయోగపడుతుంది. పత్తి విత్తనాల నుంచి లబించే నూనె వంటలకు సబ్బుల తయారీకి పనికి వస్తుంది. నూనె తీయగా మిగిలిన పిందిని పశువులకు ఆహారంగా వాడతారు.
* హైబిస్కస్ కన్నాబినస్ ఆకుకూరగా ఉపయోగపడుతుంది. దీని నుంచి గోగునార లభిస్తుంది.
* బెండకాయలు కూరగాయలుగా వాడతారు.
* అబూటిలాన్, సైడా వంటి కొన్ని మొక్కలు మందుల క్రింద ఉపయోగపడతాయి.

## ముఖ్యమైన మొక్కలు
* హైబిస్కస్ (Hibiscus) :
** మందార (హైబిస్కస్ రోజా-సైనెన్సిస్)
** గోంగూర (హైబిస్కస్ కన్నబినస్)
* గాసిపియమ్ (Gossypium) : పత్తి (గాసిపియమ్ హెర్బేసియమ్)
* బొంబాక్స్ (Bombax) : బూరుగ (బొంబాక్స్ సీబా)
* బెండ (అబిల్ మాస్కస్ ఎస్కులెంటస్)
* థెస్పీసియా (Thespesia) : గంగరావి (థెస్పీసియా పాపుల్నియా)
* అబూటిలాన్ (Abutilon) : తుత్తురు బెండ (అబుటిలాన్ ఇండికమ్)
* సైడా (Sida) : అతిబల, గాయపాకు (సైడా కార్డిపోలియా)
* బోబాబ్ (Adansonia or Baobab) : బ్రహ్మ మల్లిక
* సీబా : తెల్లబూరుగ

## మూలాలు
* బి.ఆర్.సి.మూర్తి: వృక్షశాస్త్రము, శ్రీ వికాస్ పబ్లికేషన్స్, 2005.

వర్గం:మాల్వేసి
వర్గం:ద్విదళబీజాలు
ఒంటె

alt=ఒంటె|thumb|ఒంటె

**ఒంటె** (ఆంగ్లం: **Camel**) ఒక ఎడారి జంతువు. ఇవి ఆర్టియోడాక్టిలా క్రమానికి చెందిన క్షీరదాలు, ఖురిత జంతువులు. ఇవి ఎక్కువగా ఎడారులలో జీవిస్తాయి.

ఒంటెలలో ఒకటే మూపురం కలిగిన డ్రోమెడరీ ఒంటె లేదా అరేబియా ఒంటె పశ్చిమ ఆసియా దేశాలకు చెందినవి. రెండు మూపురాలు కలిగిన బాక్ట్రియన్ ఒంటె మధ్య, తూర్పు ఆసియా దేశాలకు చెందినవి. ఇవి రెండు భూమి మీద జీవించియున్న రకాలు ఉన్నాయి. ఇవి రెండూ కూడా ఎడారి ప్రాంతాలలోనే నివసిస్తాయి. ఒంటెలు సాధారణంగా 40 నుండి 50 సంవత్సరాలు జీవిస్తాయి.

నిజమైన ఒంటెలు ***కామెలస్*** ప్రజాతికి చెందినవి. ఉత్తర అమెరికాలో నాలుగు రకాల ఒంటెను పోలిన జంతువు లున్నాయి.

పూర్తిగా పెరిగిన ఒంటె భుజం దగ్గర 1.85 మీటర్లు, మూపురం దగ్గర 2.15 మీటర్లు ఎత్తు ఉంటుంది. మూపురాలు సుమారు 30 అంగుళాలు ఎత్తుంటాయి. ఒంటెలు సుమారు 40 నుండి 65 కి.మీ. వేగంగా పరుగెత్తగలవు.

 
ఆధునిక ఒంటెలు దక్షిణ అమెరికా ఖండం నుండి పేలియోజీన్ యుగం నుండి పరిణామం చెందినట్లుగా, తరువాతి కాలంలో అవి ఆసియాకు విస్తరించినట్లుగా శిలాజాల ద్వారా తెలిసింది. మానవులు మొదటగా ఒంటెల్ని పెంచుకోవడం 2000 BC నుండి తెలుసును.

## ఒంటెలు ప్రత్యేకతలు
* ఒంటెల శరీరము మందముగా ఉండి ఎడారి జీవనమునకు సహకరించును. 
* వీటి పాదాల క్రింది భాగాలు పెద్దగా దిళ్ళవలె ఉండి ఇసుకలో పాదం దిగబడకుండా వేగంగా ప్రయాణించుటకు వీలవును. 
* ఎడారులలో ఎక్కువ దూరము ప్రయాణించు ఈ జీవులు తమ కడుపులో ఎక్కువ నీటిని నిలువ చేసుకొని కొద్దిరోజుల వరకూ నీటిని తీసుకోకుండా జీవించగలవు.
*ఒంటెలు నీళ్లు తాగకుండా రెండు నెలల వరకూ ఉండగలవు. అయితే నీరు కనుక దొరికితే ఇవి ఒక్కసారి దాదాపు ఏడు లీటర్ల నీటిని తాగేస్తాయి!
*ఉష్ణోగ్రత 41 డిగ్రీలు దాటితే తప్ప ఒంటెలకు చెమట పట్టదు.
*ఒంటెలు తమ కడుపులో ఉండే సంచిలో నీటిని నిల్వ చేసుకుంటాయని, అందువల్లే కొన్నాళ్ల పాటు నీళ్లు లేకపోయినా ఉండగలుగుతాయని, ఎంతటి వేడిమినైనా తట్టుకుంటాయని అనుకుంటూ ఉంటారు. అది ఎంతమాత్రం నిజం కాదు. ఒంటె మూపురంలో అత్యధిక మోతాదులో కొవ్వు ఉంటుంది. ఇది బయటి వేడిని శరీరంలోకి రాకుండా అడ్డుకుంటుంది!
*ఒంటెను వేటాడటం ఏ మృగానికైనా కష్టమే. ఎందుకంటే, ఒంటె కాళ్లు చాలా బలంగా ఉంటాయి. పైగా అది నాలుగు కాళ్లతోనూ తన్నగలదు!
*ఇసుక తుఫాన్ల సమయంలో కూడా ఒంటెలు స్పష్టంగా చూడగలుగుతాయి. ఎందుకంటే వాటి కనురెప్పలు రెండు పొరలుగా ఉంటాయి. అవి కళ్లను కాపాడతాయి. ముక్కు రంధ్రాల నిర్మాణం కూడా అవసరాన్ని బట్టి మూసుకోగలిగేట్లుగా ఉంటుంది కాబట్టి వాటికి ఏ ఇబ్బందీ ఉండదు!
*శత్రువులు దాడి చేసినప్పుడు ఒంటెలు మొదట చేసే పని... ఉమ్మడం! ఆకుపచ్చ రంగులో ఉండే చిక్కటి ద్రవాన్ని ఊస్తాయివి. ఆ జిగురును వదిలించుకోవడం, ఆ వాసనను భరించడం చాలా కష్టం!

## ఉపయోగాలు

;సరుకుల రవాణా:
ఎడారులలో ఒక ప్రాంతం నుండి మరొక ప్రదేశానికి బరువైన సరుకుల రవాణాలో ఒంటెలు చాలా ముఖ్యమైనవి. 
;ఒంటె పాలు:
ఎడారులలో ఒంటె పాలు పితికి త్రాగటం, ఇతర ఆహార పదార్ధాలలో వాడటం జరుగుతుంది.
;ఒంటె మాంసము:
ఒంటె మాంసము కూడా గల్ఫ్ తదితర దేశాలలో విరివిగా వాడబడుతుంది.

## ఒంటెల ద్వారా పరిశ్రమలు

## మూలాలు

## బయటి లింకులు

* Use of camels by South African police
* National Camel Research Centre, Bikaner (Rajasthan), India 
* The A-Z of Camels
* Pet camel stomps, suffocates owner 
* Camels: God's gift to the Bedouin
* Livius.org: Camels and dromedaries

వర్గం:క్షీరదాలు
వర్గం:సరిసంఖ్యలో గిట్టలు కలిగిన జంతువులు
ఎలుక

**ఎలుక**, **ఎలక** లేదా **మూషికము** (Rat) ఒక చిన్న క్షీరదము. ఇది సహజంగా చిన్న ఉడుత రూపంలో కొద్ది పెద్ద పొట్ట కలిగి ఉంటుంది. బలమైన పళ్ళు కలిగి, చెక్కకు సైతం రంధ్రం చేయగలదు. ఎలుకలలో చిన్నవాటిని చిట్టెలుక (Mouse) అంటారు.

## ప్రయోగాలలో
శాస్త్రవేత్తలు ప్రయోగాలకు ముందుగా ఎంచుకొనేది ఎలుకనే. చిన్న జీవి అవడం, దీని వలన ఎక్కువ ఊపయోగం లేకపోవడం వలన దీనిని ప్రయోగాలకు అధికంగా ఎంచుకొనుచున్నారు. అయితే దీనికి ఎలుకల కన్నా చిట్టెలుకలు (Mice) ఎక్కువ ఉపయోగంలో ఉంది.
## ఎలుక మూలకణాలతో గుండె కండరాల సృష్టి
ఎలుక పిండం నుంచి సేకరించిన మూలకణాల సహాయంతో ప్రయోగశాలలో గుండె కండరాలను సృష్టించడంలో హార్వర్డ్ విశ్వవిద్యాలయ పరిశోధకులు విజయం సాధించారు. ఈ కండరాలను ఉపయోగించి హృదయ సంబంధ సమస్యల్ని పరిష్కరించే వీలుందని వారు ఆశాభావం వ్యక్తం చేస్తున్నారు. (ఈనాడు19.10.2009)

## మానవులతో ఎలుక
left|thumb|200px|చిట్టెలుక
ఇది వినాయకుని వాహనంగా పూజలందుకొనేది బహు తక్కువ. మానవులు ఎలుకను సహజంగా శత్రువుగా చూస్తారు. కారణం నిత్య జీవితంలో దీని వలన అనేక కష్ట, నష్టాలను అనుభవించుటవలన.

;రైతుల నష్టాలు
ముఖ్యంగా రైతులకు ఎలుక చేయు నష్టం అంతా ఇంతా కాదు. పంట చేలను నాశనం చేయడం, ధాన్యపు గాదులకు బొక్కలు (బొర్రలు) చేయడం
నిలువ ఉంచిన ధాన్యం పాడు చేయడం లాంటివి. 
;ఇళ్ళల్లో నష్టాలు
ఎలుకలు చెక్కలకు సైతం రంధ్రాలు చేయగలవు. ఉట్టిపై కూరగాయలు నాశనం చేయడం, పెట్టెలలో పెట్టిన బట్టలు, పుస్తకాలు కొరికి పాడు చేయడం, లాంటి అనేక పనులు.
;వ్యాధులు
మానవులలో ప్లేగు వంటి వ్యాధులకు ఇవి ప్రధాన కారణాలుగా వ్యాప్తిచెందుతాయి.

## పురాణాలలో
*వినాయకుని వాహనం 

## సాహిత్యంలో
* పంచతంత్ర కథల్లో ఎలుక  - సింహం,  మిత్రలాభం - పావురాల కథలో.
* కౌపీన ఉపాఖ్యానంలో ఎలుక కొరికిన కారణం చేత పిల్లిని తేవటంతో మొదలై ఒక సన్యాసి పెళ్ళి చేసుకున్న వైనం.
## మూలాలు
దేశాల జాబితా – సైన్యం సంఖ్యను బట్టి

ఇది ప్రంపంచంలోని **వివిధ దేశాలలో విధులలో ఉన్న సాయుధ దళాలు** వివరాలు తెలిపే జాబితా (List of countries by number of active troops). సాధారణ విధి నిర్వహణలో ఉన్న బలగాలు మాత్రమే కాకుండా రిజర్వు బలగాలు కూడా చూపబడ్డాయి. ఈ రెండింటి మొత్తాన్ని గనుక పరిశీలిస్తే ఆయా దేశాలలో మిలిటరీ విధులలో ఉన్న మొత్తం బలగాల సంఖ్య అంచనా వేయవచ్చును.
 
 
ఏమైనా ఈ జాబితాలోని గణాంకాలు ప్రాథమిక అంచనాలకు పనికొచ్చే సమాచారంగానే భావించాలి. ఎందుకంటే ఒకో దేశం బలం అనేక అంశాలపై ఆధారపడి ఉంటుంది. అంతే గాకుండా వివిధ సాయుధ దళాల సంఖ్య తరచు మారుతూ ఉండవచ్చును.



* సుమారు గణనలు
* సాయుధ దళాల వివరాలకు ఆధారం: Center for Strategic and International Studies 2006 and Jaffa Center of Strategic Studies
* జన సంఖ్య వివరాలకు ఆధారం : వికీలో జాబితా List of countries by population
 అణ్వాయుధాలు కలిగి ఉండవచ్చును గాని ప్రకటించలేదు (ఇస్రాయెల్) 
 అణ్వాయుధాలు కలిగి ఉన్నట్లు ప్రకటించిన దేశం
 ఇరాక్ - సద్దామ్ హుస్సేన్ నాయకత్వం సమయంలో 400,000 సాయధ దళాలు కలిగి ఉండేది.

భూటాన్లో ప్రస్తుతం 1,000 మంది రాజభటులు (imperial guard) ఉన్నారు.

ప్రస్తుతం 24 మిలిటరీ లేని దేశాలు ఉన్నాయి

## ఇవి కూడా చూడండి
*List of countries by number of total troops
*List of countries by size of armed forces
*List of countries by military expenditures

## మూలాలు
దేశాల జాబితా – సాయుధ దళాల పరిమాణం ప్రకారం

**సాయుధ దళాల పరిమాణాన్ని బట్టి వివిధ దేశాల జాబితా** (List of countries by size of armed forces) ఈ జాబితాలో ఇవ్వబడింది. ఇందులో సైనికుల సంఖ్య (active troop strength), నౌకా దళం (Naval combatants ), వైమానిక దళం (aircraft) పరిగణనలోకి తీసుకొనబడ్డాయి. అయితే జాబితాలో దేశాల ర్యాంకులు మాత్రం ఆయా దేశాల సైనిక దళాల సంఖ్య ఆధారంగా ఇవ్వబడ్డాయి.

ఇది కేవలం సూచనా ప్రాయంగా మాత్రమే ఉపయోగపడే జాబితా. అనేక కారణాల వలన కచ్చితమైన పోలికలు సాధ్యం కాదు. ఉదాహరణకు కొన్ని దేశాలలో పారామిలిటరీ బలగాలను, పాలనా వ్యవహార ఉద్యోగులను మిలిటరీగా పరిగణించవచ్చును. మరోదేశంలో వారిని సివిల్ ఉద్యోగులుగా పరిగణించవచ్చును.

## నోట్లు
* ** - అణ్వాయుధాలు ఉన్నవని ప్రకటించిన దేశం.
* * - అణ్వాయుధాలు కలిగి ఉండవచ్చు కాని ప్రకటించలేదు.
*AC - విమాన వాహక నౌకలు (Aircraft carriers)
*Cr - క్రూజర్ ఓడలు (Cruisers)
*D - డిస్ట్రాయర్ ఓడలు (Destroyers)
*F - ఫ్రిగేట్లు (Frigates)
*Co - కార్వెట్ట్లు (Corvettes)
*NS - ఆణు జలాంతర్గాములు (Nuclear submarines)
*S - జలాంతర్గాములు (Conventional submarines) 

## ఆధారాలు
* Global security website
*World Military Guide
* PRC official website
* Indian Ministry of Defence
* The World Fact Book - South Africa 

## ఇవి కూడా చూడండి
* దేశాల జాబితా - మిలిటరీ వ్యయం క్రమంలో
* దేశాల జాబితా – సైన్యం సంఖ్యను బట్టి
* దేశాల జాబితా - అణ్వాయుధాలు కలిగినవి

వర్గం:దేశాల జాబితాలు
మంజరి

**మంజరి** పేరుతో అనేక వ్యాసాలున్నవి అవి.

* మంజరి (సినిమా) - 1953లో విడుదలైన తెలుగు సినిమా
* మంజరి (నార్నూర్‌) - అదిలాబాదు జిల్లాలోని నార్నూర్‌ మండలానికి చెందిన గ్రామం
సిరిపురం

**సిరిపురం** పేరుతో చాలా వ్యాసాలు ఉన్నాయి. ఆ వ్యాసాల జాబితా:

* సిరిపురం (కావలి) - నెల్లూరు జిల్లా, కావలి మండలానికి చెందిన గ్రామం.
* సిరిపురం (లింగాల ఘన్‌‌పూర్‌) - వరంగల్ జిల్లా, లింగాల ఘన్‌‌పూర్‌ మండలానికి చెందిన గ్రామం
* సిరిపురం (ఏలేశ్వరం) - తూర్పు గోదావరి జిల్లా, ఏలేశ్వరం మండలానికి చెందిన గ్రామం
* సిరిపురం (కరప) - తూర్పు గోదావరి జిల్లా, కరప మండలానికి చెందిన గ్రామం
* సిరిపురం (నడిగూడెం) - నల్గొండ జిల్లా, నడిగూడెం మండలానికి చెందిన గ్రామం
* సిరిపురం (చింతపల్లి) - విశాఖపట్నం జిల్లా, చింతపల్లి మండలానికి చెందిన గ్రామం
* సిరిపురం (గంట్యాడ) - విజయనగరం జిల్లా, గంట్యాడ మండలానికి చెందిన గ్రామం
* సిరిపురం (మధిర) - ఖమ్మం జిల్లా, మధిర మండలానికి చెందిన గ్రామం
* సిరిపురం (కొల్లిపర) - గుంటూరు జిల్లా, కొల్లిపర మండలానికి చెందిన గ్రామం
* సిరిపురం (మేడికొండూరు) - గుంటూరు జిల్లా, మేడికొండూరు మండలానికి చెందిన గ్రామం
* సిరిపురం (మందస) - శ్రీకాకుళం జిల్లా, మందస మండలానికి చెందిన గ్రామం
* సిరిపురం (రామన్నపేట) - నల్గొండ జిల్లా, రామన్నపేట మండలానికి చెందిన గ్రామం
* సిరిపురం (సంతకవిటి) - శ్రీకాకుళం జిల్లా, సంతకవిటి మండలానికి చెందిన గ్రామం
శ్రీ రాంపురం,పెనుమంట్ర గరువు

**శ్రీరామపురం**, పశ్చిమగోదావరి జిల్లా పెనుమంట్ర మండలంకు చెందిన గ్రామం.. శ్రీరాంపురం గ్రామం పెనుమంట్ర గ్రామంలో కలిసి ఉన్న రజకులపేట, సాంబయ్యచెరువు ప్రజల కోరికగా రెండు వేల రెండవ సంవత్సరంలో పెనుమంట్ర నుండి విడివడి ప్రత్యేక పంచాయితీగా ఏర్పడిన గ్రామం మొదట గరువుగా పిలువబడే ఈ గ్రామం ప్రస్తుత నామము శ్రీ రామపురం.సాంబయ్యచెరువు గట్టున గల శ్రీకనకదుర్గమ్మ వారి ఆలయములో ప్రతి సంవత్సరం ఏప్రిల్ నెలలో పౌర్ణమికి బ్రహ్మాండమైన ఉత్సవాలు జరుగుతాయి.

:
## మూలాలు
దేశాల జాబితా – మిలిటరీ వ్యయం

[thumb|right|300px|[2005లో మిలిటరీ వ్యయం ]]

thumb|right|300px|వివిధ దేశాలలో మిలిటరీ వ్యయం

**వివిధ దేశాలలో మిలిటరీ వ్యయం** (list of countries by military expenditures) ఈ జాబితాలో చూపబడింది . కొంత సమాచారం అమెరికా సంయుక్త రాష్ట్రాలు' సెంట్రల్ ఇంటిలిజెన్స్ ఏజెన్సీ వెలువరించిన *The World Factbook* నుండి గ్రహించినది. https://www.cia.gov/library/publications/the-world-factbook/rankorder/2067rank.html  

కొన్ని దేశాల సమాచారం ఆ పుస్తకంలో లేనందున ఆయా దేశాలను ఈ జాబితాలో ఉంచలేదు. కనుక మొత్తం ప్రపంచం మిలిటరీ వ్యయం ఇక్కడ ఇచ్చిన దానికంటే బాగా ఎక్కువ ఉండవచ్చును.

## దేశాల వారీగా చార్టు
ఈ జాబితాలో ఉన్న సమాచారం ఆధారంగా పోలికలు చేయడంలో కొంత అనిశ్చితిని పరిగణించాలి. మిలిటరీ వివరాలు కొంతవరకు గోప్యంగా ఉంచబడుతాయి. అంతే గాకుండా కొన్ని ఖర్చులను ఒక దేశంలో మిలిటరీ వ్యయంగా లెక్కించ వచ్చును. మరో దేశంలో అవే ఖర్చులను వేరే వ్యయంగా పరిగణించవచ్చును.

## స్టాక్‌హోమ్ అంతర్జాతీయ శాంతి పరిశోధనా సంస్థ వారి వివరాలు
స్టాక్‌హోమ్ అంతర్జాతీయ శాంతి పరిశోధనా సంస్థ (Stockholm International Peace Research Institute) వెలువరించిన గణాంకాల ప్రకారం 2005 సంవత్సరంలో అధికంగా మిలిటరీ వ్యయం చేసిన మొదటి 15 దేశాలు క్రింది జాబితాలో ఇవ్వబడ్డాయి.
 మిలిటరీ వ్యయాన్ని లెక్క గట్టడానికి ఈ జాబితాలోని వివరాలను పలు దేశాలు వినియోగిస్తాయి. 2005లో మొత్తం ప్రపంచంలో మిలిటరీ వ్యయం ఒక ట్రిలియన్ డాలర్లు. ఇందులో షుమారు సగభాగం అమెరికా సంయుక్త రాష్ట్రాలు ఖర్చు పెట్టేదే.

## గమనించవలసినవి, సూచనలు, మూలాలు




## మూలాలు
* Military expenditures, The World Factbook, CIA 

## ఇవి కూడా చూడండి

* దేశాల జాబితాల జాబితా
* List of countries by size of armed forces
* List of countries without an army

వర్గం:దేశాల జాబితాలు
వర్గం:మిలిటరీ
అన్నవరప్పాడు (పెరవలి)

**అన్నవరప్పాడు**, పశ్చిమగోదావరి జిల్లా, పెరవలి మండలానికి చెందిన గ్రామం.  తణుకు, రావుల పాలెం ప్రధానరహదారిపై పెరవలికి నాలుగు కిలోమీటర్ల దూరంలో కల చిన్నగ్రామం.ఇది 5 వ నంబరు జాతీయ రహదారిని ఆనుకొని ఉంది. ఖండవల్లి, పిట్టలవేమవరం, మల్లేస్వరం గ్రామాలు అన్నవరప్పాడుకు సరిహద్దులు.ఇక్కడ జాతీయ రహదారిని ఆనుకొని శ్రీ వెంకటేశ్వర స్వామి వారి ఆలయం ఉంది. పుష్కరిణి, వివిధ చిన్నచిన్న ఆలయాలతో కూడుకొని పరిసర గ్రామాలలో అత్యంత ప్రసిద్ధి పొందినది. పవిత్ర గోదావరీ నదీ తీరాన, దండకారణ్య ప్రాంతంలో నెలకొనిఉన్న ఈ ఆలయం, కశ్యప ప్రజాపతి తపమాచరించిన ప్రాంతంగా ప్రసిద్ధి చెందింది. కశ్యప ప్రజాపతి అభీష్టం మేరకు ఈ ఆలయం నిర్మింపబడినట్లు, పురాణాలు చెబుతున్నాయి. అన్నవరప్పాడు, పిట్టలవేమవరం, మళ్లేశ్వరం, కడింపాడు మొదలగు నాలుగు గ్రామాలకు అన్నవరప్పాడు సెంటర్ 

## గ్రామ పూర్వనామం
"పులపర్తి నామమున బరగిన గ్రామమా ప్రాంతము రెడ్డిరాజులు పాలనములోనికి వచ్చినపుడది "అన్యమావరము" గ  (నేటి అన్నవరప్పాడుగ)" మారింది. 

పులుపర్తి గ్రామము నేటి అన్నవరప్పాడు గ్రామమని *"కాటయవేముని అన్యమావర శాసనము" వలన స్పష్టమగుచున్నది.

      (*) 1. విశ్వామిత్ర నదీంగ తేష్వ నుమతాభత్రాప్లుతా తజ్జలే 
         గ్రామం నా  పులుపత్తిన్ సంజ్ఞ మకరోద్బ్రాతాపిన్ తందిప్రసాతే
         యదైవాన్యమయా గ్రామః సతమాదిప్రసత్కృతః | తదా
         ప్రభృతి తన్నామ్నా  భువిరుఢోన్యవరః ||  -- కాటయవేముని అన్యమాపర శాసనము.
                                                                  
(ఆధారం: శ్రీ  పంచలింగ క్షేత్ర దర్శనం అనే గ్రంధాన్ని రచించిన గ్రంథ కర్త " చరిత్ర విద్యాధర " తురగా కృష్ణమూర్తి,  మార్ఖండేయ మృకండేశ్వరస్వామివార్ల దేవస్థానం, ఖండవల్లి అనే గ్రంధం)

## మూలాలు

## వెలుపలి లంకెలు
ఉభయచరము

ఉభయచరాలు జలచర జీవనం నుంచి భూచర జీవనానికి నాంది పలికిన మొట్ట మొదటి జీవులు. భూచర జీవనానికి పూర్తిగా అనుకూలత సాధించడంలో విఫలమయి భూమికి నీటికి మధ్య జీవిస్తాయి. అందువల్ల ఉభయచరాలు పేరు ద్వంద్వ జీవితాన్ని సూచిస్తుంది. ఇవి చేపల నుంచి డిపోనియన్ కాలంలో ఏర్పడిన మొదటి చతుష్పాదులు. వీటి పూర్వ జీవులు ఆస్టియోలెపిడ్ చేపలు.

## సామాన్య లక్షణాలు
* ఇవి శీతల రక్త లేదా అస్థిరోష్ణ జీవులు.
* ఇవి ద్వంద్వ జీవితాన్ని గడుపుతాయి. ఇవి మంచినీటిలో ప్రజననం జరిపి అక్కడే అభివృద్ధి చెందుతాయి. ప్రౌఢజీవులు చాలా వరకు భౌమ జీవితానికనుకూలంగా పుపుస శ్వాసక్రియ జరిపితే, కొన్ని మాత్రం పాక్షికంగా జలచరజీవనానికి మొప్పలు కూడా కలిగి ఉంటాయి.
* చర్మం మృదువుగా గానీ గరుకుగా గానీ ఉండి, శ్లేష్మగ్రంధులను లేదా పెరోటిడ్ గ్రంధులను కలిగి ఉంటుంది. బాహ్యాస్థిపంజరం లేదు. కానీ ఎపొడా జీవులలో మాత్రం చర్మం క్రింది మధ్యత్వచ పొలుసులు కనిపిస్తాయి. చర్మవర్ణానికి కారణం క్రొమెటోఫోర్లు.
* పుర్రెలో రెండు అనుకపాల కందాలుంటాయి. అందువల్ల దాన్ని 'డైకాండైలిక్ పుర్రె' అంటారు. ఇది శీర్షదరం తో సంధించబడి ఉంటుంది.
* పైదవడ లేదా రెండు దవడలూ చిన్నవిగా ఉండి సమదంతాలను కలిగి ఉంటాయి. నాలుక కొన్నింటిలో బహిస్సారి.
* శ్వాసక్రియ ఊపిరితిత్తుల వల్ల జరుగుతుంది. ఆస్య కుహరం కూడా ప్రౌఢజీవులలో దీనికి తోడ్పడతాయి. డింబకాలలో మాత్రం మొప్పలు ఉంటాయి. జలచరజీవులలో మొప్పలు ప్రౌఢ దశలో కూడా ఉంటాయి. 
* రెందు కర్ణికలు, ఒక జఠరిక కలిగిన మూడు గదుల హృదయం ఉంటుంది. దీని ద్వారా మిశ్రమ రక్తం మాత్రమే ప్రవహిస్తుంది. బాగా అభివృద్ధి చెందిన వృక్క, కాలేయ నిర్వాహక వ్యవస్థలు ఉంటాయి.
* వృక్కాలు మధ్యవృక్కాలు, మూత్రశయం బాగా పెద్దది. ఇవి యూరియోటిలిక్ జీవులు.
* కపాలనాడులు 10 జతలు. పది నాశికా రంధ్రాలు ఆస్యకుహరంలోకి తెరచుకుంటాయి. మధ్యచెవి మొట్టమొదటిసారిగా ఏర్పడుతుంది. దీనితో పాటు కర్ణభేరి, శ్రోత్రరంధ్రాలు కూడా ఏర్పడతాయి. పార్శ్వరేఖా జ్ఞానేంద్రియ వ్యవస్థ డింబక దశలకు, కొన్ని జలచర జీవులకు మాత్రమే పరిమితమవుతుంది.
* లింగ విభేదన ఉంటుంది. పురుష జీవులకు సంపర్కావయవం లేదు. బాహ్య ఫలదీకరణ. అండాలు తగిన మాత్రం సొనకలిగిన 'మీసో లెసిథల్ అండాలు'. ఉభయచరాలలో జలచర జీవనం గడిపే డింభకం ఉంటుంది. రూపవిక్రియ ద్వారా ఇది ప్రౌఢదశను చేరుకొంటుంది.

## వర్గీకరణ
* ఉపవిభాగం I: స్టీగోసిఫాలియా (Stegocephalia) : వీటి చర్మం పొలుసులతోను అస్థిపలకాలతోను కప్పబడి ఉంటుంది. దీనిలో 5 క్రమములు ఉంటాయి. అనీ విలుప్తజీవులే.
** క్రమం 1: లాబిరింతోడాన్ షియా 
** క్రమం 2: ఫిల్లోస్పాండిలి 
** క్రమం 3: లెపోస్పాండిలి
* ఉపవిభాగం II: లిస్సేంఫిబియా (Lissamphibia) : దీనిలో బాహ్యాస్థిపంజరం లేని జీవించియున్న ఉభయచరాలు ఉంటాయి. దీనిలో 3 క్రమములు ఉంటాయి.
** క్రమం 1: జిమ్నోఫియానా లేదా అపోడా (Gymnophiona or Apoda): ఉ. ఇక్తియోఫిస్, యూరియోటిప్లస్
** క్రమం 2: యూరోడీలా లేదా కాడేటా (Caudata): ఉ. సాలమండర్, న్యూట్లు, మెగలోబెట్రాకస్, ఆంఫియామా, ఎంబ్లైస్టోమా, సైరన్.
** క్రమం 3: సేలింటియా లేదా అనూర (Anura): ఉ. కప్పలు.

వర్గం:ఉభయచరాలు
సులోచన

**సులోచన** భారతదేశంలో కొందరు మహిళల పేరు.

*సులోచన (నటి)
*సులోచన గాడ్గిల్ ప్రముఖ భారతీయ మహిళా శాస్త్రవేత్త.
*సతీ సులోచన - 1936, 1961 లో విడుదలైన సినిమాలు
*రాజసులోచన - తెలుగు, తమిళ సినిమా నటి
జీవి

[thumb|[కారెలొస్ లినేయస్ ఆధునిక వర్గీకరణ శాస్త్ర పితామహులు.]]

**జీవం** ఉన్న ప్రాణులన్నీ **జీవులు**. సృష్టిలో గల జీవులను గురించిన అధ్యయనాన్ని జీవ శాస్త్రము అంటారు. జీవుల వర్గీకరణ, ఉనికి, ఆవాసం, అలవాట్లు, స్వరూపం, వివిధ అవయవాల నిర్మాణం, అవి చేసే పనులు, ఆవాసంలోని భౌతిక, రసాయనిక, భౌగోళిక, జీవ, నిర్జీవ కారకాలు - వాటి ప్రభావం, జంతువుల ప్రవర్తన మొదలైనవన్నీ జీవ శాస్త్రంలో అంతర్భాగాలు.

## వృద్ధాప్యం - స్పెర్మిడైన్
ప్రతి జీవి నిర్ణీత కాలం వరకు బ్రతికి మరణిస్తుంది. శరీరంలోని కణాల క్రమక్షయం వల్లే వయసు పైబడుతుంది. ఈ కణాల అభివృద్ధికి స్పెర్మిడైన్ తోడ్పడుతుంది. శరీరంలోని జీవ కణాలను దెబ్బతీసి వృద్ధాప్యానికి చేరువచేసే 'ఫ్రీ రాడికల్స్' నుంచి కాపాడే 'స్పెర్మిడైన్' అనే మాలిక్యూల్ వయసు పైబడకుండా కాపాడి... ఆయుష్షును పాతికేళ్లదాకా పెంచుతుందని పరిశోధకులు తెలిపారు. ఇతర కణాల కంటే స్పెర్మిడైన్ ప్రభావం పడిన కణాల జీవిత కాలం 4 రెట్లు పెరిగింది. ఈగల జీవిత కాలం 30 శాతం అధికమైంది. ఎలుకలకు సుమారు 200 రోజులపాటు నీరు, ఆహారంతోపాటు స్పెర్మిడైన్ అందించారు. వీటిలో ఫ్రీ రాడికల్స్ 30 శాతం తగ్గినట్లు గుర్తించారు. వెరసి... స్పెర్మిడైన్ ద్వారా వృద్ధాప్యాన్ని దూరం చేసి, శరీరాన్ని ఆరోగ్యంగా ఉంచవచ్చని శాస్త్రవేత్తలు తేల్చారు.

## జీవుల వర్గీకరణ
జీవరాశులను వివిధ రాజ్యాలుగా విభజించడానికి ఎన్నో ప్రయత్నాలు జరిగాయి. వీటన్నింటిలో 'ఐదు రాజ్యాల వర్గీకరణ' (Five Kingdom Classification) ఎక్కువమంది ఆమోదం పొందింది. జీవ పరిణామ రీత్యా జీవులలోని మూడు ప్రాథమికాంశాలను పరిగణలోకి తీసుకొని విట్టకర్, 1969లో దీన్ని ప్రతిపాదించారు. ఇవి కణ నిర్మాణ స్వభావం (కేంద్రకపూర్వం, నిజకేంద్రక కణాలు), దేహనిర్మాణంలో క్లిష్టత (ఏకకణ, బహుకణ), పోషక విధానం (స్వయం పోషణ, పరపోషణ) ప్రధానాంశాలు.
* రాజ్యం 1: మొనీరా (Monera):
** యూబాక్టీరియా: ఉ. కాకై, బాసిల్లై, స్పైరెల్లె
** ఏక్టినోమైసిటిస్: ఉ. ఏక్టినోమైసెస్, కొరెనిబాక్టీరియం, మైకోబాక్టీరియం, స్త్రెప్టోమైసిస్
** ఆర్కి బాక్టీరియా: ఉ. హేలోబాక్టీరియం
** సయనో బాక్టీరియా: ఉ. ఆసిల్లటోరియా, నాస్టాక్
** మైకోప్లాస్మాలు: ఉ. మైకోప్లాస్మా గాలిసెప్టికం
* రాజ్యం 2:ప్రోటిస్టా (Protista)
** స్వయం పోషక ప్రోటిస్ట్ లు. ఉ. శైవలాలు, డయాటమ్ లు, యూగ్లీనాయిడ్ లు
** విచ్ఛేద కారక ప్రోటిస్ట్ లు. ఉ. శిలీంద్ర ప్రోటిస్ట్లు, జిగురు బూజులు
** వినియోగదారులైన ప్రోటోజోవన్ ప్రోటిస్ట్ లు. ఉ. ప్రోటోజోవా
* రాజ్యం 3: శిలీంధ్రాలు (Fungi)
* రాజ్యం 4: ప్లాంటే (ఫ్లాంటె)
* రాజ్యం 5: ఏనిమేలియా (మెటాజోవా)

## ఇవి కూడా చూడండి

* జీవావరణ శాస్త్రము
* జీవితకాలం

వర్గం:జీవ శాస్త్రము
ఇనుము

**ఇనుము** ఒక మూలకము, లోహము. దీని రసాయన సంకేతము Fe (లాటిన్: ferrum), పరమాణు సంఖ్య 26. ఇనుము వెండిలా మెరుస్తున్న మెత్తని లోహం. ఇనుము, నికెల్ గ్రహాల కేంద్రాలలో ముఖ్యమైన పదార్ధము.

## ఆహారంలో ఇనుము

## శరీరములోఇనుము అవశ్యకత
ఇనుము (ఆంగ్లం: Iron) ఒక మూలకము, లోహము. దీని రసాయన సంకేతము Fe (లాటిన్: ferrum), పరమాణు సంఖ్య ఇనుము వెండిలా మెరుస్తున్న మెత్తని లోహం. ఇనుము, నికెల్ గ్రహాల కేంద్రాలలో ముఖ్యమైన పదార్ధము.

## ఆహారంలో ఇనుము
ఇనుము కలిగిన ముఖ్యమైన ఆహార పదార్ధాలు మాంసం, చేపలు, గుడ్లు, పప్పుధాన్యాలు, ఆకుకూరలు, బెల్లం మొదలైనవి. ఆహారంలో ఇనుము లోపించడం మూలంగా రక్తహీనత కలుగుతుంది.

మన శరీరంలో ఇనుము పాత్ర చాలా కీలకమైంది. అన్ని భాగాలకు ఆక్సిజన్‌ను చేరవేయటంలో, కణాల పెరుగుదలలో దీని అవసరం ఎంతో ఉంది. శక్తిని అందించటం దగ్గర నుంచి రోగ నిరోధక వ్యవస్థను సక్రమంగా ఉంచేంత వరకూ అన్నింటినీ ఇది ప్రభావితం చేస్తుంది. శరీరంలో తగినంత ఇనుము లేకపోతే నిస్సత్తువ ఏర్పడుతుంది. ఇక మరీ లోపిస్తే తీవ్రమైన రక్తహీనతకు దారి తీస్తుంది. దీంతో వ్యాధులతో పోరాడే శక్తి గణనీయంగా క్షీణిస్తుందని కార్నెల్‌ విశ్వవిద్యాలయం పరిశోధన వెల్లడించింది. ఇనుమును సరిపడినంతగా తీసుకుంటే మెదడు పనితీరు, జీవక్రియలు మెరుగవటంలో ఉపయోగపడుతుంది. అమెరికా వ్యవసాయ విభాగం లెక్కల ప్రకారం ఒక రోజుకి పురుషులకైతే 8 మి.గ్రా., యుక్తవయసు అబ్బాయిలకైతే 11 మి.గ్రా. ఇనుము అవసరపడుతుంది. అలాగే స్త్రీలు రోజుకి 18 మి.గ్రా., యుక్తవయసు అమ్మాయిలు 15 మి.గ్రా. ఇనుము తీసుకోవాలి. అదే గర్భిణులకైతే రోజుకి 27 మి.గ్రా. కావాలి.

ఆహారంలో ఇనుము లోపించడం మూలంగా రక్తహీనత కలుగుతుంది. శరీరంలోని వివిధ అవయవాలకు ప్రాణాధారమైన ఆక్సిజన్ ను రవాణా చేయటంలో ఇనుము ధాతువుదే ప్రధాన పాత్ర..ఎర్ర రక్త కణాల్లో హిమోగ్లోబిన్ ను తయారు చేయడానికి ఇనుము అత్యవసరం.శరీరంలో ఇనుము లోపించటాన్ని ‘అనీమియా’ అంటారు. మనదేశంలో పిల్లలు, కౌమారదశ బాలికలు, గర్భవతులు ఎదుర్కొనే ప్రధానమైన ఆరోగ్య సమస్య అనీమియా. సుమారు 50 శాతం జనాభా అనీమియాతో బాధపడుతున్నారు. దీని కారణంగా వయోజనుల్లో పనిసామర్థ్యం, పిల్లల్లో అభ్యాసన సామర్థ్యం తగ్గుతుంది.

## వేటిల్లో లభిస్తుంది?
ఆహారంలో ఇనుము రెండు రూపాల్లో లభిస్తుంది. హీమ్‌ ఐరన్‌ జంతువుల ప్రోటీన్లలో, నాన్‌ హీమ్‌ ఐరన్‌ మొక్కల ద్వారా లభించే ప్రోటీన్లలో ఉంటుంది. నాన్‌ హీమ్‌ ఐరన్‌ కన్నా హీమ్‌ ఐరన్‌నే శరీరం బాగా గ్రహిస్తుంది.

## ఇనుముధాతువు ఎక్కువగా ఇచ్చే అహారం
* ఆకుకూరలు, ఎండుఫలాలు, కాయధాన్యములు ఎక్కువగా ఇనుము కలిగి ఉంటాయి. రాగులు, సజ్జలు లాంటి చిరుధాన్యములు కూడా ఇనుముకు చక్కని ఆధారాలు. ఐతే ఆకుకూరల ద్వారా కేవలం 3 నుంచి 5 శాతం ఇనుమును మాత్రమే శరీరం గ్రహిస్తుందని గుర్తుంచుకోండి. * మాంసము, చేపలు, కోడి మాంసము/గుడ్డు నుంచి కూడా శరీరం ఇనుమును గ్రహిస్తుంది. * ఆకుకూరల ద్వారా లభించే ఇనుము శరీరంలో చక్కగా ఇమిడిపోవడానికి ఉసిరి, జామ లాంటి విటమిన్ సి పండ్లు తోడ్పడతాయి. * భోజనానికి ముందు/తర్వాత టీ, కాఫీ తాగరాదు. ఇనుము కలిగిన ముఖ్యమైన ఆహార పదార్ధాలు మాంసం, చేపలు, గుడ్లు, పప్పుధాన్యాలు, ఆకుకూరలు, బెల్లం మొదలైనవి. 
* మీరు పిల్లల కోసం సమర్థవంతమైన, రుచికరమైన ఐరన్ సప్లిమెంట్స్ వెతుకుతున్నట్లైతే, ForKids Advanced Iron Gummies ను ప్రయత్నించండి! ఈ గమ్మీలు పిల్లలకు వారి రోజువారీ ఇనుము మోతాదును పొందేందుకు ఒక ఆహ్లాదకరమైన & సులభమైన మార్గం మాత్రమే కాదు, ఐరన్ లోపం, సంబంధిత అలసటను నివారించడంలో కూడా సహాయపడతాయి. ForKids వైద్యుల బృందం రూపొందించిన ఈ గమ్మీలు, ఎదుగుదల సమయంలో, అప్పుడప్పుడు తినే సమయంలో & తక్కువ ఆకలితో ఉన్న సమయాల్లో మీ పిల్లల పోషక స్థాయిలను అందించడంలో సహాయపడతాయి.

## మూలాలు

వర్గం:మూలకాలు
వర్గం:లోహాలు
వర్గం:రసాయన శాస్త్రం
రాణాపూర్ (టి)

**రాణాపూర్** (టి), తెలంగాణ రాష్ట్రం, నిర్మల్ జిల్లా, నిర్మల్ గ్రామీణ మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని సారంగాపూర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన నిర్మల్ (గ్రామీణ) మండలం లోకి చేర్చారు.

## మూలాలు

## వెలుపలి లంకెలు
దేశాల జాబితా – నామినల్ జి.డి.పి. క్రమంలో

**వివిధ దేశాల స్థూల దేశీయ ఆదాయం** (List of countries by GDP (nominal)) ఈ జాబితాలో ఇవ్వబడింది. ఒక సంవత్సరంలో దేశంలో ఉత్పత్తి అయ్యే మొత్తం వస్తువులు, సేవల మొత్తం ( the value of all final goods and services produced within a nation in a given year)ను స్థూల దేశీయ ఆదాయం లేదా జిడిపి (GDP) అంటారు. స్థూల దేశీయోత్పత్తి (GDP) అనేది ఒక నిర్దిష్ట సంవత్సరంలో ఒక దేశం నుండి అన్ని తుది వస్తువులు,  సేవల మార్కెట్ విలువ .  దేశాలు ఆర్థిక  గణాంక సంస్థల నుండి నామమాత్రపు స్థూల దేశీయోత్పత్తి అంచనాల ద్వారా క్రమబద్ధీకరించబడతాయి, ఇవి మార్కెట్ లేదా ప్రభుత్వ అధికారిక మారకపు ధరల వద్ద లెక్కించబడతాయి . నామమాత్రపు స్థూల దేశీయోత్పత్తి వివిధ దేశాలలో జీవన వ్యయంలో వ్యత్యాసాలను పరిగణనలోకి తీసుకోదు,  దేశ కరెన్సీ మారకపు రేట్లలో హెచ్చుతగ్గుల ఆధారంగా ఫలితాలు ఒక సంవత్సరం నుండి మరొక సంవత్సరానికి చాలా వరకు మారవచ్చు .  ఇటువంటి హెచ్చుతగ్గులు దేశం   ర్యాంకింగ్‌ను ఒక సంవత్సరం నుండి మరొక సంవత్సరానికి మార్చవచ్చు, అయినప్పటికీ అవి తరచుగా దాని జనాభా   జీవన ప్రమాణంలో తక్కువ లేదా ఎటువంటి తేడాను కలిగి ఉండవు.  

వివిధ దేశాలలో జీవన వ్యయంలో వ్యత్యాసాలను సర్దుబాటు చేయడానికి కొనుగోలు శక్తి సమానత్వం (PPP) ఆధారంగా జాతీయ సంపద   పోలికలు కూడా తరచుగా చేయబడతాయి . ఇతర కొలమానాలు, తలసరి నామినల్ జిడిపి  సంబంధిత తలసరి జిడిపి (PPP) జాతీయ జీవన ప్రమాణాలను పోల్చడానికి ఉపయోగించబడతాయి . మొత్తం మీద, PPP తలసరి గణాంకాలు నామమాత్రపు GDP తలసరి గణాంకాల కంటే తక్కువగా ఉన్నాయి.

కాలక్రమేణా జాతీయ ఆర్థిక వ్యవస్థల ర్యాంకింగ్‌లు గణనీయంగా మారాయి, యునైటెడ్ స్టేట్స్ 1916లో బ్రిటిష్ సామ్రాజ్యం ఉత్పత్తిని అధిగమించింది,  ఇది దశాబ్దాల క్రితం మొత్తం ఉత్పత్తిలో క్వింగ్ రాజవంశాన్ని అధిగమించింది.  నియంత్రిత ప్రైవేటీకరణ సడలింపుల ద్వారా చైనా మార్కెట్ ఆధారిత ఆర్థిక వ్యవస్థకు మారినప్పటి నుండి,  దేశం 1978లో తొమ్మిదో స్థానం నుండి 2016లో రెండవ స్థానానికి పెరిగింది; ఈ కాలంలో చైనా ఆర్థిక వృద్ధి వేగవంతమైంది  ప్రపంచ నామమాత్ర జిడిపిలో దాని వాటా 1980లో 2% నుండి 2016లో 15%కి పెరిగింది ఇతరులతో పాటు, 1990ల ప్రారంభంలో ఆర్థిక సరళీకరణ అమలులోకి వచ్చినప్పటి నుండి భారతదేశం కూడా ఆర్థిక వృద్ధిని చవిచూసింది .

జిడిపి రెండు విధాలుగా లెక్కించబడుతుంది. ఒకటి "నామినల్" విధానం. రెండవది "కొనుగోలు శక్తి సమం చేసే విధానం". ఈ జాబితాలో "నామినల్" విధానంలో, *మిలియన్ అమెరికన్ డాలర్లలో*, ఈ వివరాలు ఇవ్వబడ్డాయి.

క్రింద ఇవ్వబడినవాటిలో మొదటి జాబితాలో అంతర్జాతీయ ద్రవ్య నిధి (International Monetary Fund)లో సభ్యులైన 181 దేశాలకు 2006 జిడిపి *అంచనాలు* ఇవ్వబడ్డాయి.

వివరాలు లభించనందున సోమాలియా, క్యూబా, ఉత్తర కొరియా, ఇరాక్, విన్న దేశాలైన (అండొర్రా, మొనాకో, శాన్ మారినో నగరం, లైకెస్టీన్, వాటికన్ నగరం, పలావు, మార్షల్ దీవులు, మైక్రొనీషియా, నౌరు, తువాలు, గ్రీన్‌లాండ్లు ఈ జాబితాలో చేర్చలేదు.

రెండవ జాబితా ప్రపంచ బ్యాంక్ *అంచనాలు* 2005 సంవత్సరానిక సంబంధించినది

__NOTOC__

## ఇవి కూడా చూడండి
* దేశాల జాబితాల జాబితా
* దేశాల జాబితా – తలసరి నామినల్ జి.డి.పి. క్రమంలో

వర్గం:దేశాల జాబితాలు
వర్గం:ఆర్ధిక వ్యవస్థ జాబితాలు
దేశాల జాబితా – తలసరి నామినల్ జి.డి.పి. క్రమంలో

300px|thumb| 2006 సంవత్సరానికి వివిధ దేశాల తలసరి 'నామినల్ జిడిపి' చూపే చిత్రపటం.. ''మూలం: IMF (ఏప్రిల్ 2007)''

**వివిధ దేశాలలో తలసరి నామినల్ స్థూల దేశీయ ఆదాయం** - List of countries by GDP (nominal) per capita - ఈ జాబితాలో ఇవ్వబడింది. ఒక సంవత్సరంలో దేశంలో ఉత్పత్తి అయ్యే మొత్తం వస్తువులు, సేవల మొత్తం ( the value of all final goods and services produced within a nation in a given year)ను స్థూల దేశీయ ఆదాయం లేదా జిడిపి (GDP) అంటారు. 
జిడిపి రెండు విధాలుగా లెక్కించబడుతుంది. ఒకటి "నామినల్" విధానం. రెండవది "కొనుగోలు శక్తి సమం చేసే విధానం". 
ఏ విధంలోనైనా మొత్తం దేశీయ ఆదాయాన్ని ఆ దేశ జనాభాతో భాగిస్తే 'తలసరి' ఆదాయం వస్తుంది.

ఈ జాబితాలో "నామినల్" విధానంలో, ఒక్కొక్కక వ్యక్తికి, *మిలియన్ అమెరికన్ డాలర్లలో*, ఈ వివరాలు ఇవ్వబడ్డాయి.

క్రింద ఇవ్వబడినవాటిలో మొదటి జాబితాలో అంతర్జాతీయ ద్రవ్య నిధి (International Monetary Fund)లో సభ్యులైన 181 దేశాలకు 2006 జిడిపి *అంచనాలు* ఇవ్వబడ్డాయి.

అయితే ఈ విధమైన జాబితాలో ఇచ్చిన లెక్కలు వివిధ దేశాలలోని 'జీవన వ్యయం' (cost of living) ను పరిగణనలోకి తీసుకోవి. కనుక ఆ దేశపు కరెన్సీ విదేశీ మారక ద్రవ్యం విలువ మారినప్పుడల్లా ఆయా గణనలు పెద్దయెత్తున మారవచ్చును. కనుక ఆయా దేశాల ర్యాంకులు మారవచ్చును. కాని ఆ దేశంలోని ప్రజల జీవన ప్రమాణాలలో ఏమంత మార్పులు ఉండకపోవచ్చును. ఈ జాబితాలోని గణాంకాలను ఉపయోగించేప్పుడు ఈ విషయాన్ని తప్పక దృష్టిలో ఉంచుకోవాలి.

అయితే కొనుగోలు శక్తి సమతుల్యం చేసి (purchasing power parity, PPP ) గణించే జిడిపిలో ఈ విధమైన జీవన వ్యయం హెచ్చుతగ్గులు పరిగణింపబడుతాయి. ఆ విధమైన వివరాలు వేరే జాబితాలో ఇవ్వబడ్డాయి. అయితే అటువంటి లెక్కలలో అంతర్జాతీయ మార్కెట్‌లో ఒకదేశం యొక్క ఆర్థిక ఉత్పత్తుల విలువ సరిగా గణించబడదు. అంతే గాకుండా ఆ విధానంలో అంచనాల పాత్ర ఎక్కువగా ఉంటుంది. ఏమైనా ఒక దేశం ఆర్థిక స్థితిని అంచనా వేసేటపుడు రెండు విధాల గణాంకాలను పరిగణించవలసి ఉంటుంది.

క్రింద ఇవ్వబడిన జాబితాలో అంతర్జాతీయ ద్రవ్య నిధి (International Monetary Fund)లో సభ్యులైన 181 దేశాలకు 2006 జిడిపి *అంచనాలు* ఇవ్వబడ్డాయి.

## Source
* International Monetary Fund, World Economic Outlook Database, 2007 ఏప్రిల్: Countries,  EU(27) GDP/pop.

## ఇవి కూడా చూడండి
* దేశాల జాబితాల జాబితా
* దేశాల జాబితా – నామినల్ జి.డి.పి. క్రమంలో

వర్గం:ఆర్ధిక వ్యవస్థ జాబితాలు
వర్గం:దేశాల జాబితాలు
కప్ప

**కప్ప** లేదా **మండూకం** **శాలూకము** అనూర (గ్రీకు భాషలో "తోక-లేకుండా", *an-,* లేకుండా *oura*, తోక), క్రమానికి చెందిన ఉభయచరాలు.

కప్పల ముఖ్యమైన లక్షణాలు- పొడవైన వెనుక కాళ్ళు, పొట్టి శరీరం, అతుక్కున్న కాలివేళ్ళు, పెద్దవైన కనుగుడ్లు, తోక లేకపోవడం. ఉభయచరాలుగా జీవించే జీవులై నీటిలో సులభంగా ఈదుతూ భూమి మీద గెంతుకుంటూ పోతాయి. ఇవి నీటి కుంటలలో గుడ్లు పెడతాయి. వీటి ఢింబకాలైన తోకకప్పలకు మొప్పలుంటాయి. అభివృద్ధి చెందిన కప్పలు సర్వభక్షకాలు గా జీవిస్తూ ఆర్థ్రోపోడా, అనెలిడా, మొలస్కా జీవులను తిని జీవిస్తాయి. కప్పలను వాటి యొక్క బెకబెక శబ్దాల మూలంగా సుళువుగా గుర్తించవచ్చును.

కప్పలు ప్రపంచమంతటా ముఖ్యంగా ఉష్ణ, సమశీతోష్ణ మండలాలో ఎక్కువగా విస్తరించాయి. అయితే ఎక్కువ జాతులు అరణ్యాలలో కనిపిస్తాయి. కప్పలలో సుమారు 5,000 జాతులు గుర్తించారు. సకశేరుకాలు అన్నింటిలోను విస్తృతమైన జీవన విధానం కలిగివుండే జీవులు ఇవి. వీటిలో కొన్ని జాతులు అంతరించిపోతున్నాయి.

## సామాన్య లక్షణాలు

* ప్రౌఢదశలో తోక లోపించిన విజయవంతమైన ప్రత్యేక ఉభయచరాలు.
* పూర్వ చరమాంగాలు బలంగా ఉండే అసమానమైన నిర్మాణాలు. వెనుక కాళ్ళు, ముందుకాళ్ళ కంటే పొడవుగా ఉండటం వల్ల అవి గెంతటానికి తోడ్పడతాయి. ముందుకాళ్ళు ఆధారం పై దిగినప్పుడు సహాయపడతాయి. అంగుళ్యాంతజాలం గల వెనుక కాళ్ళు ఈదడానికి కూడా పనికివస్తాయి.
* ప్రౌఢజీవులకు మొప్పలు గాని, మొప్పచీలికలు గాని లేవు.
* కర్ణభేరి, కనురెప్పలు బాగా అభివృద్ధి చెంది ఉంటాయి.
* తల, మొండెం కలిసిపోయాయి. మెడ లోపించింది. వెన్నెముక 5-9 వెన్నుపూసలను కలిగి ఉండటం వల్ల చిన్నదిగా కనిపిస్తుంది. పుచ్ఛదండం సన్నగా, పొడవుగా ఉంటుంది.
* బాహ్య ఫలదీకరణ.

## వర్గీకరణ
* రానా - సాధారణ కప్పలు
* బుఫో - గోదురు కప్పలు
* హైలా - చెట్లమీద కప్పలు
* రాకోఫోరస్ - ఎగిరే కప్పలు
* ఎలైటిస్ - మంత్రసాని కప్ప
* డార్ట్ పాయిజన్ కప్ప-విషపు కప్ప

వర్గం:ఉభయచరాలు
విస్తృత ఆవర్తన పట్టిక

ఈ విస్తృత ఆవర్తన పట్టికలో మూలకం పేరు, సంకేతం, పరమాణు సంఖ్య, సగటు పరమాణు ద్రవ్యరాశి విలువలు ఉంటాయి. ఈ ఆవర్తన పట్టిక రసాయన మూలకాలను ఒక క్రమమైన పట్టికలో సూచించు విధానము. దీని ఆవిష్కరణ కు ఆధ్యుడు రష్యా దేశస్తుడైన డిమిట్రీ మెండలీఫ్. ఈయన 1869 వ సంవత్సరంలో మొదటి ఆవర్తన పట్టికకు రూపకల్పన చేశారు. మెండలీఫ్ రసాయన మూలకాలను వాటి ధర్మాల ఆధారంగా పట్టికలో అమర్చాడు. క్రొత్త మూలకాలు కనుగొన్న తదుపరి ఈ పట్టికను విస్తృతపరచడమైనది. ఈ ఆవర్తన పట్టిక విస్తరణ మూలకాల ధర్మములు, వాటి ఎలక్ట్రాన్ విన్యాసం ఆధారంగా తయారుచేయబడినది

## [[ఆవర్తన పట్టిక]]

## Notes

## ఇవి కూడా చూడండి
*ఆవర్తన పట్టిక
*ఆవర్తన పట్టిక (extended)
*Isotope table (complete)
*Table of nuclides
## మూలాలు

* IUPAC periodic table (Retrieved 20 June 2005)
* WebElements Periodic table (professional edition) (Retrieved 20 June 2005)
* *Atomic Weights of the Elements 2001*, Pure Appl. Chem. 75(8), 1107–1122, 2003
* IUPAC Standard Atomic Weights Revised  (2005).

## బయటి లింకులు
*WebElements.com
*NIST's X-Ray Mass Attenuation Coefficients of Elements
*NIST's Table of Physical Properties of Elements
*Los Alamos version (for American school children, but contains more of the history)

వర్గం:మూలకాలు
బల్లి

**బల్లి** (ఆంగ్లం Lizard) ఒక సరీసృపము.

## బల్లులలో రకాలు
* గెక్కోనిడే: ఇంటి బల్లి
ఈ బల్లులు సాధారణంగా ఇళ్లలో వుంటాయి. ఇంట్లో లైట్ల వద్ద తిరిగే పురుగులను తిని బతుకు తుంటాయి. 
బల్లి గురించి చాల అపోహలున్నాయి. ఇది విష పురుగు అని అంటే అది కరవదు అని, కొన్నిసార్లు అది కరుస్తుంది ...... గాని అది ఇళ్లలో తిరుగుతుంటుండి గనుక అది ఏదేని ఆహార పదార్థాలలో పడితే దాన్ని తిన్న వారు మరణిస్తారని ప్రజల్లో ఒక ఆపోహ ఉంది. అదే విధంగా బల్లి మన శరీరంపై ఏబాగాన పడితే దానికి ఫలితమేమిటి తెలుసుకునే బల్లి శాస్త్రము కూడా ఉంది. కంచి కామాక్షి అమ్మవారి ఆలయంలో వున్న బంగారు బల్లిని ముట్టుకున్న వారికి బల్లి వారి దేహంపై ఎక్కడ పడినా దుష్ఫలితం వుండదని నమ్మిక. అదే విధంగా బల్లి శరీరం మీద పడిన వారు..... కంచిలోని బంగారు బల్లిని ముట్టుకొని వచ్చిన వారి పాదాలకు నమస్కారము చేస్తే బల్లి పడిన దుష్ఫలితం వుండదని కూడా ప్రజల్లో ఓ ప్రగాఢ నమ్మకముంది. మనమేదన్నా తలుచు కుంటున్నప్పుడు బల్లి పలికితే అది నిజమవుతుందని కూడా నమ్ముతారు. అది పలికి నపుడు "క్రిష్ణ... క్రిష్ణ " అని అంటారు. చాల గుడుల గోడల మీద బల్లుల చిత్రాలున్నాయి. 
* తొండ
* చమెలియోనిడే: ఊసరవెల్లి
* వరానిడే: ఉడుము

## బల్లిపాటు గురించిన నమ్మకాలు

మనశరీరము మీ పొరబాటున బల్లిపడి యడల కలుగు శుభాశుభములను తెలియ జేయునది **బల్లి శాస్త్రము**  ఇది పురుషులకు, స్త్రీలకు విడివిడిగా ఫలితములు ఇచ్చును.
### పురుషులకు కలుగు శుభాశుభములు
* తలమీద = కలయము, 
* బ్రహ రంద్రమున = మరణము 
* ముఖము = ధనలాభము 
* ఎడమ కన్ను = శుభం 
* కుడికన్ను = అపజయము 
* నుదురు = బంధు సన్యాసము 
* కుడి చెవి = దుఖము 
* ఎడమచెవి = లాభము 
* పై పెదవి = కలహము 
* క్రింది పెదవి = ధన లాభము 
* రెండు పెదవులపై = మృత్యువు 
* నోటియందు = రోగ ప్రాప్తి 
* ఎడమ మూపు = జయం 
* కుడి మూపు = రాజ భయం 
* మణికట్టు = అలంకార ప్రాప్తి 
* మోచేయి = ధన హాని 
* వ్రేళ్ళపై = స్నేహితుల రాక 
* కుడిభుజము = కష్టము 
* ఎడమ భుజము = అగౌరవము 
* తొడలు = వస్త్ర నాశము 
* మీసములపై = కష్టము 
* పాదములు = డబ్బు లాభం 
* పాదముల వెనుక = ప్రయాణము 
* కాలి వేళ్ళు = రోగ పీడనము.

### స్త్రీలకు కలుగు శుభశుభములు
* తలమీద = ఎం ఉండదు
* కొప్పుపై= రోగ భయం 
* పిక్కలు = బంధు దర్శనము 
* ఎడమ కన్ను = భర్త ప్రేమ 
* కుడికన్ను = మనో వ్వథ 
* వక్షము = అత్యంత సుఖము, పుత్ర లాభము. 
* కుడిచెవి = ధన లాభము 
* పైపెదవి = విరోదములు 
* క్రింది పెదవి = సూకగ వస్తు లాభము 
* రెండు పెదవులు = కష్టము 
* స్థనము నందు = అధిక దుఃఖము 
* వీపునందు = మరణ వార్థ 
* గోళ్ళయందు = కలహము 
* చేతియందు = ధన నష్టము 
* కుడిచేయి = ధన లాభము 
* ఎడమ చేయి = మనో చలనము 
* వ్రేళ్ళపై = భూషణ ప్రాప్తి 
* కుడి భుజము = కామ ప్రాప్తి 
* ఎడమ భుజం = దన లాభం
* తొడలు = కామ కోరికలు , 
* మోకాళ్ళు = బంధనము, 
* చీలమండలము = కష్టము 
* కుడికాలు = శత్రు నాశనము 
* కాలి వేళ్ళు = పుత్ర లాభము.

వర్గం:సరీసృపాలు
వర్గం:బల్లులు
బంగారం (సినిమా)

**బంగారం ** 2006లో ధరణి దర్శకత్వంలో విడుదలైన తెలుగు చిత్రం. పవన్ కల్యాణ్, మీరా చోప్రా ఇందులో ప్రధాన పాత్రలు పోషించారు.

## కథ
టివి జర్నలిస్టు బంగారం ఎప్పటికైనా బి. బి. సి లో పనిచేయాలని కలలు కంటూ ఉంటాడు. అందుకోసం ఎంతటి సాహసాలైనా చేస్తుంటాడు.

## నటవర్గం
* టీవీ జర్నలిస్టు బంగారం గా పవన్ కళ్యాణ్
* సంధ్య గా మీరా చోప్రా
* వింధ్య గా సనూష
* భూమా రెడ్డి గా అశుతోష్ రాణా
* పెద్దిరెడ్డి గా ముకేష్ రిషి
* శ్రీధర్ రావు గా కొండ రెడ్డి
 
* వినయ్ గా రాజా 
* రిపోర్టర్ గా రీమా సేన్ 
* తనికెళ్ళ భరణి
* రఘు బాబు
* ఆలీ
* వేణుమాధవ్
* విన్సెంట్ అశోకన్
* శ్రీనివాస రెడ్డి
* సంతోషి
* షకీలా 
* ఎ.వి. ఎస్.
* కరాటే రాజా
* ఎమ్.ఎస్. నారాయణ 
* ఎల్. బి. శ్రీరామ 
* ధర్మవరపు సుబ్రహ్మణ్యం
* మదన్ బాబ్
* వెల్లాయి సుబ్బయ్య
* త్రిష
* రచన మౌర్య ఐటెం సాంగ్

## సాంకేతికవర్గం

## పాటలు
ఈ చిత్రంలో మొత్తం ఆరు పాటలున్నాయి. విద్యాసాగర్ ఈ చిత్రానికి సంగీత దర్శకత్వం వహించాడు. భువనచంద్ర అయిదు పాటలు రాయగా, సాహితి ఒక పాట రాశాడు.

జై శంభో శంభో, రచన: భువన చంద్ర, గానం.టిప్పు, మిర్చిఅజయ్ , ధరణి

ఎగిరే చిలకమ్మా , రచన: భువన చంద్ర,గానం.ఉదిత్ నారాయణ , అనురాధ శ్రీరామ్

రా రా బంగారం , రచన: భువన చంద్ర, గానం.టీప్పు , మాణిక్య వినాయగం

మారో మస్తి మారో , రచన: భువన చంద్ర, గానం.శుక్విందర్ సింగ్ , అనురాధ శ్రీరామ్

రా రా బంగారం (రీమిక్స్) రచన: భువన చంద్ర గానం.ప్రవీణ్ మణి , హేచ్. శ్రీధర్

చెడుగుదంటే , రచన: సాహితీ, గానం.కె.కె , అనురాధ శ్రీరామ్, సాహితీ, ధరణి.

## మూలాలు

## బయటి లంకెలు

వర్గం:ఏ.ఎం.రత్నం నిర్మించిన సినిమాలు
వర్గం:ఫ్యాక్షనిజం నేపథ్యంలో సినిమాలు
వర్గం:పవన్ కళ్యాణ్ నటించిన సినిమాలు
వర్గం:రఘుబాబు నటించిన సినిమాలు
వర్గం:వేణుమాధవ్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
బజ్జి

భారత దేశ అల్పాహార వంటకాలలో ప్రసిద్ధమైనది **బజ్జీ**. ఇవి మెత్తగా ఉంటాయి. వీటితో పోలిస్తే పకోడీలు గట్టిగా కరకరలాడుతూ ఉంటాయి. కారంగా రుచికరంగా ఉండి, పిల్లలు ఎక్కువగా తినడానికి ఇష్టపడతారు. బజ్జీలను బంగాళాదుంపలు, వంకాయలు, కాబేజీ, ఉల్లిపాయలు మొదలైన కాయగూరలు, కోడి గుడ్డుతో నైనా చేసుకోవచ్చును. అయితే చేసుకొనేదేదయినా వాటిని శుభ్రం చేసిన తర్వాత సన్నగా కోసుకొన్న తరువాత మాత్రమే ముద్దలో ముంచి వేయించాలి. లేకపోతే ఉప్పు కారం పట్టదు. ఇవి శెనగపిండితో చేస్తారు కావున తేన్పులతో బాధపడుతిన్న కొందరికి పడవు.

అతిపెద్ద ఉల్లిపాయ బజ్జీకి  గిన్నిస్ ప్రపంచ రికార్డ్ 2011 లో స్థానం లభించింది.  బ్రాడ్‌ఫోర్డ్‌లో తయారు చేసిన ఈ బజ్జీ 102.2 కిలోల (225 ఎల్బి 4.9oz) బరువు కలిగి ఉంది.

## రకాలు
*మిరపకాయ బజ్జీ
*అరటికాయ బజ్జీలు 
*బంగాళాదుంప బజ్జీలు 
*వంకాయ బజ్జీలు 
*ఉల్లిపాయ బజ్జీలు  
*కాబేజీ బజ్జీలు  
*కోడి గుడ్డు బజ్జీలు
## మూలాలు

వర్గం:ఫలహారాలు
రామేశ్వరం (అయోమయ నివృత్తి)

**రామేశ్వరం** పేరు ఈ క్రింది వాటిని సూచిస్తుంది:
* రామేశ్వరం - తమిళనాడు రాష్ట్రం లోని ఒక పట్టణం. ద్వాదశ జ్యోతిర్లింగాల క్షేత్రాలలో ఇది ఒకటి. 
* రామేశ్వరం (సఖినేటిపల్లి)  - తూర్పు గోదావరి జిల్లా సఖినేటిపల్లి మండలం లోని గ్రామం.
* రామేశ్వరం (ప్రొద్దుటూరు) - వైఎస్ఆర్ జిల్లా, ప్రొద్దుటూరు మండలం లోని జనగణన పట్టణం.
గాంధారి (అయోమయ నివృత్తి)

**గాంధారి** అన్న పేరు ఈ క్రింది వాటిని సూచిస్తుంది:

* గాంధారి, మహాభారత ఇతిహాసంలో ధృతరాష్ట్రుడి భార్య, దుర్యోధనుడి తల్లి.
----

* గాంధారి (నిజామాబాద్ జిల్లా మండలం), నిజామబాదు జిల్లాలో ఉన్న గాంధారి మండలం, గ్రామం
* గాంధారి (నేరడిగొండ), అదిలాబాదు జిల్లా, నేరడిగొండ మండలంలోని గ్రామం

----

* గాంధారి గర్వభంగం, 1959లో విడుదలైన తెలుగు సినిమా.